Diari Oficial de la Generalitat Valenciana


Sumari del DOGV 3779, del 26-06-2000 (2000/4897)

ACORD de 9 de maig de 2000, de la Comissió Territorial d'Urbanisme de València, referit a la modificació número 4 de les normas subsidiàries de Sollana.
--------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4897


Data del document
:   09-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sollana
    * pla d'urbanisme

ACORD de 9 de maig de 2000, de la Comissió Territorial d'Urbanisme de València, referit a la modificació número 4 de les normas subsidiàries de Sollana. [2000/M4897]
  
Vist l'expedient remés per l'Ajuntament de Sollana referit a la modificació número 4 de les normas subsidiàries, i de conformitat amb els següents,
  
Antecedents de fet
  
Primer
  
El projecte es sotmeté a informació pública per mitjà del Decret de l'alcaldia de data 11 de novembre de 1999. Després del pertinent període d'exposició pública, en el qual es presentà una al·legació, s'aprovà provisionalment per aquest òrgan en data 28 de gener de 2000.
  
Segon
  
El projecte consta de memòria, plans d'informació i d'ordenació.
  
Tercer
  
La modificació afecta una àrea de sòl urbà de tolerància industrial prevista en les normes i proposa l'alteració de les alineacions de l'illa de cases edificable situada a l'est de la línia ferroviària Silla-Gandia ?limítrofa al pas a distint nivell existent-, justificada en la millora del traçat del carrer la Verola i en la creació d'una via pública paral·lela a la infraestructura ferroviària, que prolongue la que existeix en les àrees urbanes limítrofes.
  
Es pretén de forma general, la millora de la circulació interna de la zona industrial, i reforçar la connexió amb el pas superior a les vies, davant la previsió que la futura supressió del pas a nivell existent en el camí del Barranquet, provocarà el desplaçament del trànsit viari cap al pas superior mencionat.
  
La modificació genera en la pràctica una reducció de la superfície edificable de l'illa de cases afectada de 2.172,03 metres quadrats amb el consegüent increment de la superfície viària en l'àmbit.
  
Quart
  
Consten en l'expedient de tramitació municipal informes de caràcter favorable, emesos per la Subdirecció General de Plans i Projectes d'Infraestructures Ferroviàries del Ministeri de Foment (25.06.1999) i per RENFE (01.06.1999).
  
Cinqué
  
Sollana disposa de normas subsidiàries aprovades definitivament per la Comissió Territorial d'Urbanisme en data 27 de setembre de 1990.
  
Com a antecedent a la modificació pretesa, hem de mencionar la petició de cèdula d'urbanització presentada amb data 24 d'abril de 1998 per una mercantil de caràcter privat, relativa a un PAI que proposava entre altres coses, modificacions similars a les incloses en la modificació número 4 de les normas subsidiàries. Després de la paralització del procediment d'expedició de la Cèdula amb data 7 de juliol de 1998, per mitjà de la Resolució del subsecretari d'Urbanisme i Ordenació Territorial de 15 de març de 1999, es declarà la caducitat d'aquest expedient.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 2 de maig de 2000, emeté informe relatiu al projecte que ens ocupa, i un compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Quart
  
No obstant el que s'ha exposat abans, en relació amb la gestió prevista en l'àmbit objecte de la modificació a la qual al·ludeix el projecte presentat, i per aplicació de la disposició transitòria tercera i l'article 33 de la LRAU i l'article 118 del Reglament de Planejament de la Comunitat Valenciana, la delimitació d'unitats d'execució no previstes en el planejament general pot fer-se entre altres, a través d'un pla de reforma interior, i és en últim cas l'aprovació definitiva, de competència autonòmica.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió celebrada el 9 de maig de 2000, acorda:
  
Aprovar definitivament la modificació número 4 de les normas subsidiàries de Sollana.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut aquesta notificació.
  
Tot això, sense perjudici que puga exercir qualsevol altre recurs que estime oportú.